Parduodama naudota garo katilinė susidedanti iš:

* Vandens paruošimo įrangos (automatinis katijonitinių minkštinimo filtrų komplektas su atskira talpa NaCl) bei uždaromosios armatūros su vamzdynais, manometrais ir t.t. (žr. pridedamas nuotraukas);
* Maitinimo talpa su maitinimo vandens integruotu gariniu pašildytuvu, lygio elektrodais automatiniam lygio palaikymui, parodomaisiais lygmačiais, uždaromąja armatūra, garo kond. nuvedėju, mech. filtrais, elektromagnetiniu vožtuvu garui ir t.t (daugiau informacijos nuotr.);
* Karšto vandens paruošimui skirto vamzdinio ner. plieno šilumokaičio „Secespol“ (garas/garo kondenstas – šaltas vanduo/karštas vanduo) ir uždaromosios armatūros su cirkuliaciniais siurbliais ir mechaniniais filtrais, reguliuojamo temperatūros reguliatoriaus „Samson“ (Vokietija) karštam vandeniui ruošti (50-120C) ir kt. įranga (žr. nuotraukas);
* Termofikacinio šildymo vandens paruošimui skirto vamzdinio ner. plieno šilumokaičio „Secespol“ (garas/garo kondenstas – paduodamas/grįžtamas termofikacinis šildymo vanduo) ir uždaromosios armatūros su mechaniniais filtrais ir kondensato nuvedėjais, reguliuojamo temperatūros reguliatoriaus „Samson“ (Vokietija) karštam vandeniui ruošti (50-120C) ir kt. įranga (žr. nuotraukas);
* Garo linijos su uždar. armatūra, mechaniniu filtru, garo slėgio reguliatoriumi „Samson“ (Vokietija) (P1/P2=10/ 4 bar), garo kondensato aušintuvu garo vožtuvo membranai ir t.t.
* Šildymo kontūrų valdymo automatika „Viessmann“ Dekamatik-2 (sumontuoti 2 valdikliai), 4 šildymo kontūrų valdymui su išcentriniais cirkuliaciniais siurbliais, mech. filtrais, automatiniais paduodamo vandens reguliatoriais kiekvienam kontūrui atskirai, paduodamo šildymo vandens temperatūros jutikliais, darbui pagal lauko temperatūrą ir kt. įrangos;
* šildymo kontūrų, garo, garo kondensato, šalto vandens ir kiti pagalbiniai vamzdynai ir uždaromoji armatūra, reikalingi normaliams katilinės darbui;
* elektros kabeliai ir elektriniai sujungimai skirti galios ir automatikos valdymui, elektros ir automatikos valdymo skydeliai;
* Dujinis garo generatoriaus „Certuss Universal - 2000“ komplektas skirtas gaminti 2000 kg/h sotaus vandens garo iki P=10 bar. darbinio slėgio. Kuro rūšis: suskystintos dujos (LPG – propano / butano dujinė fazė). Komplektas susideda iš: garo generatorius, dujų padavimo rampa, valdymo automatika, integruotas ventiliatorius su oro valdymo sklende, degiklio susk. dujoms, automatinė valdymo spinta integruota į garo katilo korpusą ir atskira automatikos valdymo spinta skirta automatiniams prapūtimams atlikti ir automatiniam garo aktilo pasileidimui pagal nustatytą laiką. „Triplex‘ (Speck – Certuss“) maitinimo vandens siurblys P iki 140 bar (kapitalinis remontas atliktas 2017 m.). Garo katilo pagaminimo metai 2000, tačiau 2017 m. garo katilo gyvatukas buvo pakeistas nauju (apatinė dalis – išgarintuvas), 2017 m. sumontuoti nauji hidrauliniai – elektromagnetiniai dujiniai vožtuvai „Siemens“, pakeista nauja garo katilo degiklio atmušimo lėkštė, automatinio valdymo spintos relės, apsauginis garo vožtuvas, parpūtimų aušintuvas ir kt. dalys. Garo katilas veikia be priekaištų, šiuo metu atliktas katilo gyvatuko prapūtimas ir konservacija. Garo katilo techninė būklė buvo pastoviai kontroliuojama Techninės Priežiūros specialistų, pagal LR galiojančias taisykles ir patikrinimų grafiką. Į garo katilo komplektaciją įeina visa uždaromoji ir apsauginė „Certuss“ kompanijos gamyklinė įranga. Papildomai pridedamas ir garo katilo kaminas iš ner. plieno, dujų padavimo vamzdynas su uždaromąja armatūra ir slėgio matavimo įranga, dujų atkirtos linija, dujinės žvakės ir t.t. (viskas matosi pridedamose nuotraukose).

Garo katilinėje sumontuotus įrengimus ir įrangą galima matyti pridedamose nuotraukose. Papildomai galima apžiūrėti garo katilinę ir esamos įrangos būklę iš anksto susitarus šiame laiške nurodytais telefonais.